El este politicianul care a 'împiedicat un atac nuclear asupra Ucrainei': 'Să-i fim recunoscători!'
Cancelarul german Olaf Scholz a împiedicat un atac nuclear asupra Ucrainei, consideră partidul său. Liderul fracțiunii SPD, Rolf Mützenich, a spus că ar trebui "să-i fim recunoscători cancelarului", relatează Bild.
"El a ajutat la prevenirea unei posibile lovituri nucleare a armatei ruse la ordinul lui Putin prin vizita sa în China", au fost cuvintele redate de Bild.
Cancelarul german Olaf Scholz şi preşedintele chinez Xi Jinping au avut la finalul anului 2023 o discuţie prin videoconferinţă, au informat surse oficiale de la Berlin şi Beijing, citate de Reuters.
Context
Cei doi lideri au discutat despre cooperarea economică, precum şi despre atacul Hamas asupra Israelului şi situaţia din regiune, a declarat într-un comunicat un purtător de cuvânt al guvernului german, conform Agerpres.
De asemenea, Scholz şi Xi au abordat războiul din Ucraina. Discuţia a servit pentru a sublinia că un război nuclear nu trebuie să aibă loc şi nu poate fi câştigat, se menţionează în comunicatul Berlinului. Cooperarea dintre China şi Germania a devenit mai robustă, solidă şi dinamică, i-a spus preşedintele Xi cancelarului Scholz, a transmis televiziunea de stat chineză CCTV.
Schimburile comerciale se dezvoltă constant, cu un entuziasm tot mai mare pentru investiţii reciproce, a afirmat preşedintele chinez. Se speră că Germania va impulsiona Uniunea Europeană să susţină principiile economiei de piaţă şi echităţii, şi să lucreze împreună cu China pentru a proteja piaţa concurenţială echitabilă şi liberul schimb, a mai spus Xi.